biswa921/hiwiki-latest-pages-articles-raw huggingface dataset:
मास

मास या महीना, काल मापन की एक ईकाई है। भारतीय कालगणना में एक वर्ष में १२ मास होते हैं। इसी तरह ग्रेगरी कैलेण्डर में भी एक वर्ष में बारह मास होते हैं। विभिन्न संस्कृतियों में मासों के नाम अलग-अलग हैं।

 हिन्दू पंचांग के अनुसार 
एक वर्ष के बारह मासों के नाम ये हैं-
 चैत्र नक्षत्र चित्रा में पूर्णिमा होने के कारण
 वैशाख विशाखा में होने के
 ज्येष्ठ ज्येष्ठा में
 आषाढ पूर्वाषाढ़ में
 श्रावण श्रवणा में
 भाद्रपद पूर्वभाद्रपद में
 आश्विन अश्विनी में
 कार्तिक कृतिका में
 अग्रहायण या मार्गशीर्ष मृगशिरा में
 पौष पुष्य में
 माघ मघा में
 फाल्गुन उत्तराफाल्गुनी में
जैसा आपने पढ़ा की हिन्दू पंचांग के नौसर साल का पहला महिना चेत्र से शुरू होता है और साल का अंतिम महिना फाल्गुन है इन सभी महीनों मे से वैशाख का महिना ही एक ऐसा महिना है जिसमे 28 दिन होते है और लीप बर्ष के दुरान इसमे 29 दिन होते है 

ग्रेगरी कालदर्शक के अनुसार
ग्रेगरी कालदर्शक के अनुसार अंग्रेजी भाषा में वर्ष के बारह महीनों के नाम ये हैं-
 जनवरी (जैन्युअरी)
 फ़रवरी (फ़ेब्रुअरी)
 मार्च
 अप्रैल (एप्रिल)
 मेइ
 जून
 जुलाइ
 अगस्त (औगस्ट)
 सितम्बर (सेप्टेंबर)
 अक्टूबर (ऑक्टोबर)
 नवम्बर (नोवेंबर)
 दिसम्बर (डिसेंबर)

श्रेणी:मास
साहित्य

किसी भाषा के वाचिक और लिखित (शास्त्रसमूह) को साहित्य कह सकते हैं। दुनिया में सबसे पुराना वाचिक साहित्य हमें संस्कृत भाषा में मिलता है। इस दृष्टि से संस्कृत साहित्य सभी साहित्यों का मूल स्रोत है। साहित्य - स+हित+य के योग से बना है।

 भारतीय साहित्य 
भारतीय वाङ्मय को काल की दृष्टि से निम्नलिखित भागों में विभक्त किया गया है -

+भारतीय वाङ्ममय के भागसाहित्यवसंतसंपात्काल अवधिकालऋग्वेदमृगशिरा६०००-४००० BCप्राचीनशतपथ ब्राह्मण रोहिणी २५०० BCप्राचीनअथर्ववेद तैत्तरीयसंहिता बौधायन श्रौतसूत्रकृत्तिका१३३०-८०० BC प्राचीनमहाभारतकृत्तिका१३३०-८०० BCप्राचीनवेदांग ज्योतिषभरणी१२०० BC प्राचीनवैशेषिक दर्शन -६०० BCमध्यबुद्धावतार -५०० BCमध्यकौटिल्य अर्थशास्त्र -३०० BC मध्यआर्यभट वराहमिहिररेवती४९९ AD मध्यभास्कर द्वितीय -१११४ AD मध्यसमरांगण सूत्रधार -११०० AD मध्य२०वीं शताब्दीपूर्वाभाद्रपदा१९०० ADअर्वाचीन

भारत का संस्कृत साहित्य ऋग्वेद से आरम्भ होता है। व्यास, वाल्मीकि जैसे पौराणिक ऋषियों ने महाभारत एवं रामायण जैसे महाकाव्यों की रचना की। भास, कालिदास एवं अन्य कवियों ने संस्कृत में नाटक लिखे।

भक्ति साहित्य में अवधी में गोस्वामी तुलसीदास, ब्रज भाषा में सूरदास तथा रविदास, मारवाड़ी में मीराबाई, खड़ीबोली में  कबीर, रसखान, मैथिली में विद्यापति आदि प्रमुख हैं। अवधी के प्रमुख कवियों में रमई काका सुप्रसिद्ध कवि हैं।

हिन्दी साहित्य में कथा, कहानी और उपन्यास के लेखन में प्रेमचन्द का महान योगदान है।

ग्रीक साहित्य में होमर के इलियड और ऑडसी विश्वप्रसिद्ध हैं। अंग्रेज़ी साहित्य में शेक्स्पियर का नाम कौन नहीं जानता।

 इन्हें भी देखें 
 हिन्दी साहित्य
 आदिवासी साहित्य
 भारतीय साहित्य
 पाश्चात्य साहित्य
 साहित्य का इतिहास

 बाहरी कड़ियाँ 
 साहित्यिक निबन्ध (गूगल पुस्तक ; लेखक - गणपतिचन्द्र गुप्त)
 साहित्य सिद्धान्त (गूगल पुस्तक)
 साहित्यानुशीलन (गूगल पुस्तक ; लेखक - डॉ दयाशंकर शुक्ल)
 समकालीन हिंदी साहित्य की जाल-पत्रिका 'अभिव्यक्ति'
 साहित्य, संस्कृति और भाषा अंतराष्ट्रीय मंच सृजनगाथा
 हिन्दी काव्य
 हिन्दी साहित्य प्रश्नोत्तरी (गूगल पुस्तक ; लेखिका - विभा देवसरे)
 Google's category on literature in Hindi
 Wikisource
 Indan English Literature 
 भारतीय साहित्य का जाल-पुस्तकालय एवं लेखकों और कवियों के बारे में जानकारी के लिए संपूर्ण स्रोत 'पुस्तक'
 साहित्य में मूल्यबोध - डॉ॰ हरेकृष्ण मेहेर

श्रेणी:साहित्य
मनोरंजन

thumb|प्राचीन ग्रीक में मनोरंजन करते लोग
मनोरंजन एक ऐसी क्रिया है जिसमें सम्मिलित होने वाले को आनन्द आता है एवं मन शान्त होता हैं। मनोरंजन सीधे भाग लेकर हो सकता है या कुछ लोगों को कुछ करते हुए देखने से हो सकता है।

 मनोरंजन के साधन 
 टेलिविज़न 	
 चलचित्र 	
 रेडियो 	
 नाटक 	
 नौटंकी 	
 संगीत 	
 नृत्य 	
 डिस्को 	
 हास्य रस गोष्ठी 	
 कवि सम्मेलन 	
 जादू 	
 सर्कस 	
 मेला 	
 खेल

श्रेणी:मनोरंजन
Dirbal
कविता

कविता एक स्त्री नाम है। जिसका अर्थ है काव्य। सुप्रसिद्ध कोरोजयी कवि गोलेन्द्र पटेल ने कविता के संदर्भ में कहा है कि "कविता आत्मा की औषधि है।"कोरोजीवी कविता, अप्रैल 2020 (वर्ष-1, अंक-2), पृष्ठ-11.

 उल्लेखनीय लोग 

 कविता के. बड़जात्या (जन्म 12 नवंबर, 1977), भारतीय निर्माता। 
 कविता दासवानी (जन्म 1971), अमेरिकी-भारतीय लेखिका। 
 कविता कौशिक (जन्म 15 फरवरी, 1981), भारतीय अभिनेत्री। 
 कविता कृष्णमूर्ति (जन्म 25 जनवरी, 1958), भारतीय पार्श्व गायिका। 
 कविता राउत (जन्म 5 मई, 1985), भारतीय लंबी दूरी की धावक। 
 कविता रॉय (जन्म 10 अप्रैल, 1980), भारतीय क्रिकेटर। 
 कविता सेठ (जन्म 14 सितंबर, 1970), भारतीय गायिका। 
श्रेणी:हिंदू नाम
इण्डिया टुडे

इंडिया टुडे एक भारतीय पत्रिका है। यह पत्रिका अंग्रेज़ी ओर हिंदी दोनों भाषाओं में प्रकाशित होती है।

इतिहास
इंडिया टुडे की स्थापना 1975 में विद्या विलास पुरी (थॉम्पसन प्रेस के मालिक) द्वारा की गई थी, जिसमें उनकी बेटी मधु त्रेहन संपादक और उनके बेटे अरुण पुरी इसके प्रकाशक थे। .Bhandare, Namita. "70's: The decade of innocence" .Hindustan Times. Retrieved 29 July 2012.  वर्तमान में, इंडिया टुडे हिंदी , तमिल , मलयालम और तेलुगु में भी प्रकाशित होता है।  इंडिया टुडे न्यूज चैनल 22 मई 2015 को लॉन्च किया गया था।

अक्टूबर 2017 में, अरुण पुरी ने इंडिया टुडे ग्रुप का नियंत्रण अपनी बेटी, कली पुरी को सौंप दिया।

 सन्दर्भ 

 बाहरी कड़ियाँ 
 

श्रेणी:हिन्दी पत्रिकाएँ
श्रेणी:अंग्रेजी पत्रिकाएँ
श्रेणी:पत्रिकाएँ
शहर

thumb|मलेशिया में जोहोर बाहरू शहर 
thumb|फिनलैंड में टाम्परे शहर 

शहर बड़ी और स्थायी मानव बस्ती होती है। शहर में आम तौर पर आवास, परिवहन, स्वच्छता, भूमि उपयोग और संचार के लिए निर्मित किया गया एक व्यापक सिस्टम होता हैं। ऐतिहासिक रूप से शहरवासियों का समग्र रूप से मानवता में छोटा सा अनुपात रहा है। लेकिन आज दो शताब्दियों से अभूतपूर्व और तेजी से शहरीकरण के कारण, कहा जाता है कि आज आधी आबादी शहरों में रह रही हैं। वर्तमान में शहर आमतौर पर बड़े महानगरीय क्षेत्र और शहरी क्षेत्र के केंद्र होते हैं। सबसे आबादी वाला उचित शहर शंघाई है।

एक शहर अन्य मानव बस्तियों से अपने अपेक्षाकृत बड़े आकार के कारण भिन्न होता है। शहर अकेले आकार से ही अलग नहीं है, बल्कि यह एक बड़े राजनीतिक संदर्भ में भूमिका निभाता है। शहर अपने आसपास के क्षेत्रों के लिए प्रशासनिक, वाणिज्यिक, धार्मिक और सांस्कृतिक केंद्रों के रूप में सेवा देता है। एक विशिष्ट शहर में पेशेवर प्रशासक, नियम-कायदे होते हैं और सरकार के कर्मचारियों को खिलाने के लिए कराधान भी। शहर शब्द फारसी से हिन्दी भाषा में आया है। पुराना संस्कृत शब्द नगर भी उपयोग किया जाता विशेषकर सरकारी कार्य में जैसे कि नगर निगम।

 यह भी देखिए 
 भारत के शहर

संदर्भ

श्रेणी:सभ्यता
श्रेणी:देशीय उपविभागों के प्रकार
*
उत्तर दिशा

thumb|right|400px|उत्तर दिशा "उ" अक्षर से संबोधित की जाती हैं।
 उत्तर दिशा मुख्य चार दिशाओं में से एक है। 

श्रेणी:दिशाएँ

da:Kompasretning#Nord भारत उपमहाद्वीप के उत्तर में हिमालय है
शेन वॉर्न

अंगूठाकार|शेन वॉर्न 2015 क्रिकेट विश्व कप के दौरान 
ऑस्ट्रेलिया के पूर्व क्रिकेट खिलाड़ी है जिन्हें व्यापक रूप से खेल के इतिहास में सबसे महान गेंदबाजों में से एक माना जाता है। 1992 में शेन वॉर्न ने अपना पहला टेस्ट मैच खेला था और श्रीलंका के मुथैया मुरलीधरन के बाद वह दूसरे गेंदबाज बने थे जिन्होंने 1000 अंतरराष्ट्रीय विकेट (टेस्ट और वनडे मैचों में) लिये। वॉर्न के 708 विकेट टेस्ट क्रिकेट में किसी भी गेंदबाज द्वारा लिये गए सर्वाधिक विकेट थे, जब तक कि मुरलीधरन ने इससे ज्यादा विकेट नहीं ले लिये थे। वॉर्न उपयोगी निचले क्रम के बल्लेबाज भी थे। वह एकमात्र खिलाड़ी है जिन्होंने 3000+ टेस्ट रन बनाए लेकिन कभी शतक नहीं जड़ा। उनका करियर मैदान के बाहर विवादों से ग्रस्त रहा। इन में प्रतिबंधित पदार्थ के लिए सकारात्मक परीक्षण पाए जाने पर क्रिकेट से प्रतिबंध शामिल था। साथ ही सट्टेबाजों से पैसा स्वीकार करके खेल को बदनामी में लाने का आरोप और भी कई विवाद।

वह जनवरी 2007 में ऑस्ट्रेलिया की इंग्लैंड पर 5-0 की द एशेज की जीत के अंत में अंतर्राष्ट्रीय क्रिकेट से सेवानिवृत्त हुए। उस समय ऑस्ट्रेलियाई टीम के अभिन्न अंग में से तीन अन्य खिलाड़ी भी रिटायर हुए- ग्लेन मैकग्रा, डेमियन मार्टिन और जस्टिन लैंगर। अंतरराष्ट्रीय क्रिकेट से अपनी सेवानिवृत्ति के बाद वॉर्न ने हैम्पशायर काउंटी क्रिकेट क्लब के लिये प्रथम श्रेणी क्रिकेट खेला। 2008 में आईपीएल की टीम राजस्थान रॉयल्स के कोच और कप्तान की भूमिका निभाई और टीम को जीत दिलाई। कुल मिलाकर उन्होंने 1992 से 2007 तक 145 टेस्ट मैच खेलें थे जिसमें उन्होंने 25.41 की गेंदबाज़ी औसत से 708 विकेट लिये। 1993 से 2005 तक उन्होंने 194 एक दिवसीय अंतर्राष्ट्रीय में 293 विकेट लिये। 1999 क्रिकेट विश्व कप की विजेता टीम में उनका अहम योगदान था। 'शेन वॉर्न' का 52 साल की उम्र में 4 मार्च 2022 को निधन हुआ। 

 इन्हें भी देखें 

 सचिन तेंदुलकर
 ग्लेन मैकग्रा
 विराट कोहली
 मुथैया मुरलीधरन
 केविन पीटरसन

सन्दर्भ

श्रेणी:ऑस्ट्रेलियाई क्रिकेट खिलाड़ी
श्रेणी:ऑस्ट्रेलियाई वनडे क्रिकेट खिलाड़ी
श्रेणी:२०२२ में निधन
श्रेणी:ऑस्ट्रेलियाई क्रिकेट कप्तान‎
श्रेणी:1969 में जन्मे लोग
बैंकॉक

बैंकॉक दक्षिण पूर्वी एशियाई देश थाईलैंड की राजधानी है। बैंकॉक थाइलैंड की राजधानी है। यहां ऐसी अनेक चीजें जो पर्यटकों को आकर्षित करती हैं। इनमें से सबसे प्रसिद्ध हैं मरीन पार्क और सफारी। मरीन पार्क में प्रशिक्षित डॉल्फिन्स अपने करतब दिखाती हैं। यह कार्यक्रम बच्चों के साथ-साथ बड़ों को भी खूब लुभाता है। सफारी वर्ल्‍ड विश्‍व का सबसे बड़ा खुला चिड़ियाघर है। यहां एशिया और अफ्रीका के लगभग सभी वन्य जीवों को देखा जा सकता है। यहां की यात्रा थकावट भरी लेकिन रोमांचक होती है। रास्ते में खानपान का इंतजाम भी है।

 पूरा नाम 
बैंकॉक का पूरा नाम पालि और संस्कृत भाषाओं से आता है। यह नाम ही औपचारिक रूप से प्रयोग किया जाता है। यह रूप में हिन्दी में सुनाया जा सकता है: क्रुंग देवमहानगर अमररत्नकोसिन्द्र महिन्द्रायुध्या महातिलोकभव नवरत्नराजधानी पुरीरम्य उत्तमराजनिवेशन महास्थान अमरविमान अवतारस्थित्य शक्रदत्तिय विश्वकर्माप्रसिद्धि ()।

अर्थात - देव राजधानी, महानगर, जहाँ पर कौशिक के इंद्र (शाक्यमुनि बुद्ध) विराजमान है, जो अत्यंत महा लोक है, नवरत्न और राजा की पुरी जो रम्य है, जो उत्तम रजा का आलय है, वो महा स्थान जहाँ पर विमान और अवतार स्थित है, जिसे शक्र (इंद्र) ने दिया, और विश्वकर्मा ने प्रसिद्ध/निर्माण किया।

 मौसम 

चित्र दीर्घा

 भगिनि शहर 
बैंककमा धेरै भगिनी सहरहरू छन्। उनीहरु:

  वॉशिंगटन, डी॰ सी॰, संयुक्त राज्य अमेरिका (1962)
  बीजिंग, चीन (1993)
  मास्को, रूस (1997)
  मनीला, फ़िलीपीन्स (1997)
  सेंट पीटर्सबर्ग, रूस (1997)
  सियोल, दक्षिण कोरिया (2006)
  अंकारा, तुर्की (2006)
  हनोई, वियतनाम (2006)
  उलान बतोर, मंगोलिया (2006)
  ब्रिस्बेन, ऑस्ट्रेलिया (2007)
  मिलान, इटली (2007)
  लिवरपूल, यूनाइटेड किंगडम (2007)
  Fukuoka Prefecture, जापान (2007)
  बुडापेस्ट, हंगरी (2007)
  सिडनी, ऑस्ट्रेलिया (2007)
  पर्थ, ऑस्ट्रेलिया (2007)

 सन्दर्भ 

 बाहरी कड़ियाँ 

 Bangkok Metropolitan Administration
 Bangkok Tourism Division
 

श्रेणी:एशिया की राजधानियां
श्रेणी:थाईलैण्ड में नगर
श्रेणी:बैंकॉक
श्रेणी:एशिया में राजधानियाँ
श्रेणी:थाईलैण्ड
राष्ट्रीय जनतांत्रिक गठबंधन

राष्ट्रीय जनतांत्रिक गठबंधन (इंग्लिश National Democratic Alliance) या राजग या NDA अथवा एनडीए भारत में एक राजनैतिक गठबन्धन है। इसका नेतृत्व भारतीय जनता पार्टी करती है। इसके गठन के समय इसके १३ सदस्य थे।

शरद यादव को इसका संयोजक बनाया गया था, किन्तु उनकी दल ने गठबन्धन से सम्बन्ध विच्छेद कर लिया। इसके राष्ट्रीय अध्यक्ष अमित शाह हैं। इसके अलावा प्रधानमन्त्री नरेन्द्र मोदी लोकसभा में नेता हैं जबकि थावरचंद गहलोत राज्यसभा में नेता हैं। इसके नेता, नरेंद्र मोदी ने २६ मई २०१४ को भारत के प्रधानमन्त्री के रूप में शपथ ली। भारतीय आम चुनाव, २०१९ में, गठबन्धन ने आगे बढ़कर ४५.४३% के संयुक्त वोट शेयर के साथ अपनी ३५३ सीटों पर वृद्धि की।

 इतिहास 
मई 1998 में राष्ट्रीय जनतांत्रिक गठबंधन की घोषणा हुई थी जो उस समय ग़ैर काॅन्ग्रेसी सरकार के गठन के निर्माण में पहला कदम था लेकिन एक वर्ष के भीतर ही ढह गया क्योंकि ऑल इंडिया अन्ना द्रविड़ मुनेत्र कड़गम (एआईएडीएमके)ने अपना समर्थन वापस ले लिया। इसे और विस्तृत करने के लिये कुछ नये दलों के साथ मिलकर 1999 का लोकसभा चुनाव जीतने का नये सिरे से प्रयास किया गया। इसके परिणाम बेहतर निकले और राजग को पूरे पाँच साल के लिये तात्कालिक प्रधानमंत्री अटल बिहारी वाजपेयी के तहत सत्ता संचालित करने का अवसर मिला। वाजपेयी ने अपना कार्यकाल बेहतर ढँग से पूरा किया। 2004 के लोकसभा चुनाव जीतने की उम्मीद के साथ यह गठबन्धन पुन: मैदान में उतरा लेकिन कांग्रेस पार्टी नीत गठबन्धन को अन्य गुट निरपेक्ष पार्टियों से समर्थन मिलने से इसे विपक्ष में बैठना पड़ा। हालांकि कांग्रेस और राजग की प्रमुख पार्टी भाजपा को लोकसभा में मिली सीटों की संख्या में कोई बहुत बड़ा अन्तर नहीं था लेकिन बहुमत का जुगाड़ करने में भाजपा असफल रही।

 संरचना 
भारत में राजनीतिक दलों की मूल प्रवृत्ति गठबन्धन बनाने की कम और उसे तोड़ने की ज़्यादा रही है। इस प्रवृत्ति को देखते हुए राष्ट्रीय जनतान्त्रिक गठबन्धन एक कार्यकारी बोर्ड या पोलित ब्यूरो के रूप में एक औपचारिक संरचना नहीं है अपितु यह व्यक्तिगत रूप से कुछ दलों के नेताओं की महत्वाकांक्षा को पूर्ण करने के लिये सीटों के उपचुनाव में साझा रणनीति बनाने के लिये एक समझौते जैसा लगता है। राष्ट्रहित के मुद्दों पर निर्णय लेने अथवा संसद में उन मुद्दों को उठाते समय दलों के बीच विभिन्न विचारधाराओं को देखते हुए कभी सहमति तो कभी असहमति जैसी कठिनाई आती है जिसके कारण सहयोगी दलों के बीच विभाजित मतदान के कई मामले भी देखने में आये हैं। इसके पहले संयोजक ज्योर्ज फ़र्नान्डिस के ख़राब स्वास्थ्य के कारण शरद यादव को इसका संयोजक नियुक्त किया गया था। परन्तु आगे चलकर वे भी इससे अलग हो गये।

 अतीत और वर्तमान सदस्य 

संसद में सीट
+
Members of the National Democratic AlliancePartyलोक सभाराज्य सभादल की प्रतिष्ठा1भाजपा 300 95National Party2शिवसेना  12 0महाराष्ट्र3राकपा 5 4महाराष्ट्र4लोजपा 6 -बिहार5AD(S) 2 -उत्तर प्रदेश6NPP 1 1मेघालय7RPI(A) - 1महाराष्ट्र8AGP - 1असम9PMK - 1तमिलनाडु10TMC(M) - 1तमिलनाडु11AJSU 1 -झारखण्ड12NDPP 1 -नगालैण्ड13MNF 1 1मिज़ोरम14SKM 1 -सिक्किम16 Independent 3 1 None17 Nominated - 3 NoneTotal338122भारत
Source:

 इन्हें भी देखें 
 संयुक्त प्रगतिशील गठबंधन (यूपीए)
 भारत के राजनीतिक दलों की सूची।

सन्दर्भ

श्रेणी:भारतीय राजनीति
पी॰ वी॰ नरसिम्हा राव

thumb|पी॰ वी॰ नरसिम्हा
पामुलापति वेंकट नरसिंह राव (जन्म- 28 जून 1921, मृत्यु- 23 दिसम्बर 2004) भारत के 09 वें प्रधानमंत्री के रूप में जाने जाते हैं। 'लाइसेंस राज' की समाप्ति और भारतीय अर्थनीति में खुलेपन उनके प्रधानमंत्रित्व काल में ही आरम्भ हुआ। ये आन्ध्रा प्रदेश के मुख्यमंत्री भी रहे।

इनके प्रधानमंत्री बनने में भाग्य का बहुत बड़ा हाथ रहा है। 21 मई 1991 को राजीव गांधी की हत्या हो गई थी। ऐसे में सहानुभूति की लहर के कारण कांग्रेस को निश्चय ही लाभ प्राप्त हुआ। 1991 के आम चुनाव दो चरणों में हुए थे। प्रथम चरण के चुनाव राजीव गांधी की हत्या से पूर्व हुए थे और द्वितीय चरण के चुनाव उनकी हत्या के बाद में। प्रथम चरण की तुलना में द्वितीय चरण के चुनावों में कांग्रेस का प्रदर्शन बेहतर रहा। इसका प्रमुख कारण राजीव गांधी की हत्या से उपजी सहानुभूति की लहर थी। इस चुनाव में कांग्रेस को स्पष्ट बहुमत नहीं प्राप्त हुआ लेकिन वह सबसे बड़े दल के रूप में उभरी। कांग्रेस ने 232 सीटों पर विजय प्राप्त की थी। फिर नरसिम्हा राव को कांग्रेस संसदीय दल का नेतृत्व प्रदान किया गया। ऐसे में उन्होंने सरकार बनाने का दावा पेश किया। सरकार अल्पमत में थी, लेकिन कांग्रेस ने बहुमत साबित करने के लायक़ सांसद जुटा लिए और कांग्रेस सरकार ने पाँच वर्ष का अपना कार्यकाल सफलतापूर्वक पूर्ण किया। पीवी नरसिंह राव ने देश की कमान काफी मुश्किल समय में संभाली थी। उस समय भारत का विदेशी मुद्रा भंडार चिंताजनक स्तर तक कम हो गया था और देश का सोना तक गिरवी रखना पड़ा था। उन्होंने रिजर्व बैंक के अनुभवी गवर्नर डॉ. मनमोहन सिंह को वित्तमंत्री बनाकर देश को आर्थिक भंवर से बाहर निकाला। वर्ष 2024 में भारत सरकार ने उनके योगदान के लिए उन्हें भारत रत्न से सम्मानित किया|'''  https://web.archive.org/web/20190730224428/http://hindi.webdunia.com/prime-minister-of-india/pv-narasimha-rao-profile-119030700102_1.html 

 इन्हें भी देखें 
 भारत के प्रधानमंत्री

 अटल बिहारी वाजपेयी

सन्दर्भ

 बाहरी कड़ियाँ 
 देश की आर्थिक आजादी के मसीहा थे नरसिंह राव 
 भारत के प्रधानमंत्रियो का आधिकारिक जालस्थल (अंग्रेजी मे) 

श्रेणी:1921 में जन्मे लोग
श्रेणी:२००४ में निधन
श्रेणी:भारत के प्रधानमंत्री
श्रेणी:भारतीय राष्ट्रीय कांग्रेस के राजनीतिज्ञ
श्रेणी:भारतीय राष्ट्रीय कांग्रेस के अध्यक्ष
हिरोडोटस

हिरोडोटस (ग्रीक: Ἡρόδοτος Ἁλικαρνᾱσσεύς Hērodotos Halikarnāsseus) (मृत्‍यु ४२५ ई.पू), यूनान के इतिहासकार एवं भूगोलवेत्ता थे। उन्होंने अपने इतिहास का विषय पेलोपोनेसियन युद्ध को बनाया था। उनके द्वारा लिखित पुस्तक हिस्टोरिका थी।

श्रेणी:भूगोलवेत्ता
श्रेणी:यूनानी भूगोलवेत्ता
दक्षिण

thumb|right|250px|कुतुबनुमा-दक्षिण को इंगित करता दिशाकमल
दक्षिण कुतुबनुमा द्वारा दिखायी जाने वाली चार दिशाओं में से एक दिशा है। दक्षिण दिशा उत्तर दिशा के विपरीत (दूसरी तरफ) होती है और पूर्व एवं पश्चिम दिशाओं से ९० डिग्री (अंश) पर होती है। (उत्तर दक्षिण एक दूसरे के आमने सामने हैं और पूर्व पश्चिम भी एक दुसरे के आमने सामने हैं।)

यदि आप सूर्य की तरफ मुख कर के खड़े होंगे तो आपका मुख पूर्व की ओर होगा, दक्षिण दिशा आपके दाएँ हाथ की तरफ होगी, बाएँ हाथ की तरफ उत्तर होगा और पश्चिम आपकी पीठ की ओर होगी। 

नक्शों में दक्षिण दिशा अधिकतर पन्ने के नीचे की तरफ दिखायी जाती है और उत्तर दिशा पन्ने के ऊपर की ओर।

श्रेणी:दिशाएँ भारत उपमहाद्वीप  के दक्षिण में समुद्र है
काल

दाएँ|अंगूठाकार|250x250पिक्सेल| 10 वीं शताब्दी में बंटेई सेरी शैली में काल के सिर की नक्काशी, सीम रीप, कंबोडिया ।
काल संस्कृत का एक शब्द है जिसका अर्थ " समय " होता है।  यह एक देवता का नाम भी है। काल को प्रायः यम का पर्याय माना जाता है।

 एक देवता के रूप में 
दाएँ|अंगूठाकार|250x250पिक्सेल|  जबुंग मंदिर (पूर्वी जावा, इंडोनेशिया) के शीर्ष भाग में काल के सिर का शिल्पांकन

 इन्हें भी देखें 

 कालचक्र
 काली
 महाकाल

 संदर्भ 

श्रेणी:असुर
श्रेणी:संस्कृत शब्द
मानस

मानस अथवा मनास () का सन्दर्भ निम्न से हो सकता हैं:

सांस्कृतिक मानवशास्त्र
मनास की दास्तान (एपिक ऑफ़ मनास), ५००,००० वाक्यों वाली एक किरगिज़ महाकाव्य
मन के लिए पाली और संस्कृत शब्द; देखें"
मानस (प्रारम्भिक बौद्ध धर्म)
मानस-विज्ञान, योगाचार बौद्ध धर्म में सिखाई गई आठ चेतनाओं में से एक
रामचरित मानस

लोग
Achero Mañas (जन्म 1966), स्पेनी फ़िल्म निर्देशक
एडगर Manas (1875–1964), तुर्की-आर्मेनियाई composer, conductor और musicologist
Fernando Llorente Mañas (जन्म 1990), स्पेनी फुटबॉलर
José Ángel Mañas (जन्म 1971), स्पेनी लेखक
मानस कुमार मंडल, दिल्ली के एक वैज्ञानिक और मनोवैज्ञानिक
मानस मादरेचा, भारतीय कवि और ब्लॉगर
मानस मुखर्जी, बंगाली संगीत निर्देशक
मानस दास, भारतीय फुटबॉलर
Manas परिवार, एक ऑटोमन-आर्मेनियाई परिवार

स्थाननाम
भौगोलिक स्थान
रॉयल मानस राष्ट्रीय उद्यान, भूटान में एक राष्ट्रीय उद्यान
मनास ज़िला, Talas प्रांत, किर्गिज़स्तान का एक ज़िला
मनास अन्तरराष्ट्रीय हवाईअड्डा, किर्गिज़स्तान में Bishkek के पास एक अन्तरराष्ट्रीय हवाईअड्डा
Transit Center at Manas, उपर्युक्त हवाईअड्डे के यहाँ एक संयुक्त राज्य एयर फोर्स बेस
मानस राष्ट्रीय उद्यान, भारत में असम राज्य में एक राष्ट्रीय उद्यान
मानस अन्तरराष्ट्रीय लोक विद्यालय, जेहेनाबाद, भारत में
Manas, Drôme, a commune in Drôme département in France
Manas-Bastanous, a commune in the Gers department in southwestern France
Manas ज़िला, Peru, in the Peruvian province of Cajatambo
Manas काउंटी, in the Xinjiang Uighur Autonomous Region, China
Manas Urban Settlement, a municipal formation which Manas Settlement in Karabudakhkentsky District of the Republic of Dagestan, Russia is incorporated as
Manas (urban-type settlement), an urban-type settlement in Karabudakhkentsky District of the Republic of Dagestan, Russia

भूवैज्ञानिक गुणविशेष
मानस या मानसी नदी, चीन के Xinjiang Uighur Autonomous क्षेत्र में एक नदी
मानस झील, चीन के Xinjiang Uighur Autonomous क्षेत्र में एक झील
मानस नदी, भारतीय राज्य असम में एक नदी
मानसरोवर झील, तिब्बत में एक झील

विश्विद्यालय
मनास विश्विद्यालय, किरगिज़ तुर्की मनास विश्विद्यालय, किरगिज़स्तान

इन्हें भी देखें
शिबू सोरेन

शिबू सोरेन (जन्म ११ जनवरी, १९४४) एक भारतीय राजनेता है। वे झारखंड मुक्ति मोर्चा के अध्यक्ष है। २००४ में मनमोहन सिंह की सरकार में वे कोयला मंत्री बने लेकिन चिरूडीह कांड जिसमें 11 लोगों की ह्त्या हुई थी के सिलसिले में गिरफ़्तारी का वारंट जारी होने के बाद उन्हें केन्द्रीय मंत्रीमंडल से 24 जुलाई 2004 को इस्तीफ़ा देना पड़ा। वे झारखंड के दुमका लोकसभा सीट से छठी बार सांसद चुने गये हैं।

शिबू का जन्म पुराने बिहार के हजारीबाग जिले में नामरा गाँव में हुआ था। उनकी स्कूली शिक्षा भी यहीं हुई। स्कूली शिक्षा समाप्त करने के बाद ही उनका विवाह हो गया और उन्होंने पिता को खेती के काम में मदद करने का निर्णय लिया |  पिता शोभराम सोरेन कि हत्या की गयी थी । उनके राजनैतिक जीवन की शुरुआत 1970 में हुई। उन्होंने 23 जनवरी, 1975 को उन्होंने तथाकथित रूप से जामताड़ा जिले के चिरूडीह गाँव में "बाहरी" लोगों (आदिवासी जिन्हें "दिकू" नाम से बुलाते हैं) को खदेड़ने के लिये एक हिंसक भीड़ का नेतृत्व किया था। इस घटना में 11 लोग मारे गये थे। उन्हें 68 अन्य लोगों के साथ हत्या का अभियुक्त बनाया गया। 

शिबू पहली बार 1977 में लोकसभा के लिये चुनाव में खड़े हुये परन्तु पराजित हुए। 1980 में वे लोक सभा चुनाव जीते। इसके बाद क्रमश: 1986, 1989, 1991, 1996 में भी चुनाव जीते। 10 अप्रैल 2002 से 2 जून 2002 तक वे राज्यसभा के सदस्य रहे। 2004 में वे दुमका से लोकसभा के लिये चुने गये। 

सन 2005 में झारखंड विधानसभा चुनावों के पश्चात वे विवादस्पद तरीक़े से झारखंड के मुख्यमंत्री बने, परंतु बहुमत साबित न कर सकने के कारण कुछ दिनो के पश्चात ही उन्हें इस्तीफ़ा देना पड़ा।

 इन्हें भी देखें 
 झारखंड आंदोलन

 सन्दर्भ 

 बाहरी कड़ियाँ 

श्रेणी:1944 में जन्मे लोग
श्रेणी:जीवित लोग
श्रेणी:झारखण्ड के मुख्यमंत्री
श्रेणी:८वीं लोक सभा के सदस्य
श्रेणी:१०वीं लोक सभा के सदस्य
श्रेणी:११वीं लोक सभा के सदस्य
श्रेणी:१२वीं लोक सभा के सदस्य
श्रेणी:१३वीं लोक सभा के सदस्य
श्रेणी:१५वीं लोकसभा के सदस्य
श्रेणी:१६वीं लोक सभा के सदस्य
श्रेणी:राज्यसभा सदस्य
[[श्रेणी:झारखंड मुक्ति मोर्चा के राज
गुजराती भाषा

thumb| गुजराती मे (गु) अक्षर।

गुजराती भारत की एक भाषा है जो गुजरात राज्य, दीव और मुंबई में बोली जाती है। गुजराती साहित्य भारतीय भाषाओं के सबसे अधिक समृद्ध साहित्य में से है। भारत की दूसरी भाषाओं की तरह गुजराती भाषा का जन्म संस्कृत भाषा से हुआ हैं। दूसरे राज्य एवं विदेशों में भी गुजराती बोलने वाले लोग निवास करते हैं। जिन में पाकिस्तान, अमेरिका, यु.के., केन्या, सिंगापुर, अफ्रिका, ऑस्ट्रेलीया मुख्य है। महात्मा गांधी एवं वल्लभ भाई पटेल। गुजराती बोलने वाले भारत के दूसरे महानुभावों में भीमराव आम्बेडकर, मुहम्मद अली जिन्ना, दयानंद सरस्वती, मोरारजी देसाई, धीरूभाई अंबानी भी सम्मिलित हैं। भारत के प्रधानमंत्री नरेन्द्र मोदी (२०१४ - हाल) भी गुजरात के वडनगर के रहने वाले हैं और उनकी मातृभाषा भी गुजराती है |

 सर्वनाम 
 पुरुषवाचक 
 गुजराती हिन्दी गुजराती हिन्दी गुजराती हिन्दीહુંमैंમેંमैंनेમનેमुझेઆપણે, અમેहमઆપણે, અમેहमनेઆપણને, અમનેहमेंતુંतूતેંतूनेતનેतुझेતમેतुमતમેतुमनेતમનેतुम्हेंઆપआपઆપેआपनेઆપનેआपकोઆयह, येઆણેइसने, इन्होंनेઆનેइस्स, इन्हेंતેवहતેણેउसनेતેનેउस्सेતેઓवेતેઓએ, તેમણેउन्होंनेતેઓન, તેમનેउन्हें

 लिपि 

यह भाषा गुजराती लिपि में लिखी जाती है।

 यह भी देखिए 
 गुजराती साहित्य
 गुजराती (विक्षनरी)
 गुजराती विकिपीडिया

 सन्दर्भ 

 बाहरी कड़ियाँ 
 गुजराती भाषा - गुजराती भाषा के बारे में सारी जानकारी 
 भगवद्गोमण्डल - गुजराती भाषा का महान विश्वकोष
 गुजराती का एक अन्य विस्तृत विश्वकोश
 Etymological Gujarati English Dictionary (Google booka By M. B. Belsare)
 हिन्दी के माध्यम से गुजराती सीखिये
 गुजराती से हिन्दी अनुवादक (आनलाइन)
 Convert Non-unicode Gujarati Font into Gujarati Unicode Font
 भारतीय भाषा ज्योति: गुजराती —हिंदी के माध्यम से गुजराती सिखाने की किताब
 हिन्दी के विकास में गुजरात के सांप्रदायिक कवियों का योगदान (सीमा राठौर)
 कुच्छी भाषा : अक्षर, उच्चारण और भाषा

श्रेणी:गुजराती भाषा
श्रेणी:हिन्द-आर्य भाषाएँ
श्रेणी:विश्व की प्रमुख भाषाएं
श्रेणी:भारत की भाषाएँ
श्रेणी:गुजरात की भाषाएँ
श्रेणी:गुजराती संस्कृति
श्रेणी:हिन्द-आर्य भाषाएँ
दमाल कृष्णास्वामी पट्टम्माल

श्रीमती डामल कृष्णस्वामी पट्टम्माल (डी. के. पट्टम्माल) कर्णाटक संगीत के विख्यात गायिकाओं में गिनी जाती हैं। आप तथा आपकी दो समवयस्क गायिकाएं (एम. एस. सुब्बुलक्ष्मी और एम. एल. वसन्तकुमारी) “कर्णातक संगीत की महिला त्रिमूर्तियां” कहलाती हैं। 

श्रीमती पट्टम्माल का जन्म २ मर्च १९१९ को कांचीपुरम (तमिलनाडु) में हुआ। आपके पिता का नाम डामल कृष्णस्वामी दीक्षितर था, तथा आपकी माता का नाम राजम्माल था। आपने १४ साल की छोटी आयु में ही संगीत का पहला सार्वजनिक कार्यक्रम प्रस्तुत किया, इसके पस्चात् आपने तेज़ी से ख्याति प्राप्त की। 

श्रीमती पट्टम्माल का मधुर और अभिमानरहित स्वभाव इस बात को छिपाता है कि आपने कर्णाटक संगीत में कई क्रांतिकारी परिवर्तन लाए। उदाहरणतया, आप पहली ब्राह्मिण स्त्री हैं जिन्होंने इस संगीत का (मंच पर तथा रेडिओ पर) सार्वजनिक कार्यक्रम पेश किया। (१९३० में ब्रह्मिण स्रियों द्वारा मंच या रेडिओ पर गायन समाज में स्वीकृत नहीं था।) सिवाय इसके, श्रीमती पट्टम्माल पहली स्त्री हैं जिन्होंने मंच पर रागम-तानम-पल्लवि गाया। रागम-तानम-पल्लवि कर्णाटक संगीत का सबसे कठिन अंश माना जाता है, आपके पूर्व यह केवल पुरुषों की कला मानी जाती थी। इसी कारण आपको “पल्लवि पट्टम्माल” की उपाधि प्राप्त हुई। 

thumb|left|डी. क. पट्टम्माल (दायें ओर पर), अपने भाई डी. के. जयरामन के साथ गाती हुईं (लग्भग १९४०-४५)

श्रीमती पट्टम्माल ने कई सम्मन एवं पुरस्कार हासिल किए। जैसे, आपने १९७० में संगीत कलानिधि (कर्णाटक संगीत का सर्वश्रेष्ठ पुरस्कार), एवं भारत सरकार से १९७१ में पद्म भूषण और १९९८ में पद्म विभूषण प्राप्त किए। 

श्रीमती पट्टम्माल ने मुत्तुस्वामी दीक्षितर, पापनाशम शिवन एवं सुब्रह्मण्य भारती के अनेक रचनाओं को प्रचलित किया। विशेष्तः आपने मुत्तुस्वामि दिक्षितर की रचनाओं के वास्तविक पाठान्तर अम्बि दिक्षितर तथा जस्टिस टी. एल. वेंकटराम अय्यर से सीखा। 

श्रीमती पट्टम्माल के विषेश गान-संबंधी गुण हैं आपका असामान्य लाक्षणिक ज्ञान, श्रुती/ताल के प्रति आपकी दृढता, तथा साहित्य (lyrics) का साफ उच्चारण। आपके अनुपम संगीत शैली की ओर अनेक विद्यार्थी आकर्षित हुए। इन्में अग्रगण्य हैं डी. के. जयरामन (आपके छोटे भाई, जिन्होंने खुद १९९० में संगीत कलानिधि प्राप्त किया)। आपके अन्य प्रसिद्ध विद्यार्थियों में शामिल हैं चारुमती रामचन्द्रन, गीता राजशेखर, तथा आपकी पोती नित्यश्री महादेवन।

श्रेणी:कर्णाटक संगीत
श्रेणी:भारतीय संगीत
श्रेणी:२००९ में निधन
श्रेणी:पद्म विभूषण धारक
श्रेणी:1919 में जन्मे लोग
श्रेणी:चेन्नई के लोग
बिहारी भाषाएँ

बिहार की प्रमुखत: तीन भाषा है। इस भाषाओं की उत्पत्ति मगधी प्राकृत से हुई है। 

मागधी प्राकृत समूह की प्रमुख भाषाओं में - मगही, भोजपुरी, मैथिली भाषायें हैं।

 इन्हें भी देखें 
 हिंदी की विभिन्न बोलियां और उनका साहित्य
 बिहारी मध्यकालीन हिन्दी कवि हैं – बिहारी (साहित्यकार)।

 बाहरी कड़ियाँ 
हिंदी भाषा की उत्पत्ति (महावीर प्रसाद द्विवेदी)

श्रेणी:हिन्द-आर्य भाषाएँ
श्रेणी:विश्व की भाषाएँ
श्रेणी:भारत की भाषाएँ
श्रेणी:हिन्दी और इससे सम्बन्धित भाषाएँ
श्रेणी:साहित्य
श्रेणी:पूर्वी हिन्द-आर्य भाषाएँ
हरिजन

thumb|हरिजन समाचार-पत्र

हरि का अर्थ है "ईश्वर या भगवान" और जन का अर्थ है "लोग" महात्मा गाँधी ने "हरिजन" शब्द का प्रयोग हिन्दू समाज के उन समुदायों के लिये करना शुरु किया था जो सामाजिक रूप से बहिष्कृत माने जाते थे। इनके साथ ऊँची जाति के लोग छुआछूत का व्यवहार करते थे अर्थात उन्हें अछूत समझा जाता था। सामाजिक पुर्ननिर्माण और इनके साथ भेदभाव समाप्त करने के लिये गाँधी ने उन्हें ये नाम दिया था और बाद में उन्होंने "हरिजन" नाम से एक समाचार-पत्र भी निकाला जिसमें इस सामाजिक बुराई के लिये वे नियमित लेख लिखते थे। 
लेकिन अब हरिजन शब्द को प्रतिबन्धित कर दिया गया है! हरिजन शब्द के स्थान पर अनुसूचित जाति का स्तेमाल करना अनिवार्य कर दिया गया है ! 

हरिजन शब्द पाकिस्तान के दलितों के लिये भी प्रयुक्त होता है जिन्हें हरी कहा जाता है और जो मिट्टी के झोपड़े बनाने के लिये जाने जाते हैं। 

 गांधीजी के प्रकाशन 
गांधीजी हरिजन नाम वाले तीन पत्रों का प्रकाशन करते थे। 
 हरिजन बन्धु (गुजराती में)
 हरिजन सेवक (हिन्दी में)
 हरिजन (अंग्रेजी में)
इन तीन पत्रों में महात्मा गांधी देश के सामाजिक एवं आर्थिक मुद्दों पर अपने विचार व्यक्त करते थे।
हाडी / हरि 
श्रेणी:महात्मा गांधी
हरारे

thumb|270px|हरारे
frame|ज़िम्बाब्वे के मानचित्र में हरारे (अलग रंग में)
हरारे ज़िम्बाब्वे की राजधानी है होने के अलावा ज़िम्बाब्वे का सबसे बडा शहर है तथा ज़िम्बाब्वे का सबसे बडा प्रशासकीय, आर्थिक तथा संचार केंद्र है। तम्बाकु, मकाय आदि का यह व्यापार केंद्र है। यहां पर स्टील तथा रसायनों का उत्पादन होता है। 

हरारे शहर की स्थापना १८९० में हुई थी जब यहां पर पायोनियर कोलम द्वारा एक किल्ला बनाया गया था। शहर का नाम तब सेलिसबरी रक्खा गया था। १९३५ में इसे एक शहर का रूप मिला। १८ अप्रैल १९८२ को इसे हरारे नाम दिया गया (ज़िम्बाब्वे की आज़ादी की दूसरी वर्ष्गांठ पर)

श्रेणी:ज़िम्बाब्वे
भारत के भाषाई परिवार

right|thumb|300px|वृहद भारत के भाषा परिवार
भारत में विश्व के सबसे चार प्रमुख भाषा परिवारों की भाषाएँ बोली जाती है। सामान्यत: उत्तर भारत में बोली जाने वाली भारोपीय भाषा परिवार की भाषाओं को आर्य भाषा समूह, दक्षिण की भाषाओं को द्रविड़ भाषा समूह, ऑस्ट्रो-एशियाटिक परिवार की भाषाओं को मुंडारी भाषा समूह तथा पूर्वोत्तर में रहने वाले तिब्बती-बर्मी, नृजातीय भाषाओं को चीनी-तिब्बती (नाग भाषा समूह) के रूप में जाना जाता है।

हिन्द आर्य भाषा परिवार 
यह परिवार भारत का सबसे बड़ा भाषाई परिवार है। इसका विभाजन 'इन्डो-युरोपीय' (हिन्द यूरोपीय) भाषा परिवार से हुआ है, इसकी दूसरी शाखा 'इन्डो-इरानी' भाषा परिवार है जिसकी प्रमुख भाषायें फारसी, ईरानी, पश्तो, बलूची इत्यादि हैं। भारत की दो तिहाई से अधिक आबादी हिन्द आर्य भाषा परिवार की कोई न कोई भाषा विभिन्न स्तरों पर प्रयोग करती है। जिसमें संस्कृत समेत मुख्यत: उत्तर भारत में बोली जानेवाली अन्य भाषायें जैसे: हिन्दी, उर्दू, मराठी, नेपाली, बांग्ला, गुजराती, कश्मीरी, डोगरी, पंजाबी, उड़िया, असमिया, मैथिली, भोजपुरी, मारवाड़ी, गढ़वाली, कोंकणी इत्यादि भाषायें शामिल हैं।

thumb|हिन्द-आर्य भाषा परिवार

 द्रविड़ भाषा परिवार 
यह भाषा परिवार भारत का दूसरा सबसे बड़ा भाषायी परिवार है। इस परिवार की सदस्य भाषाऍं ज्यादातर दक्षिण भारत में बोली जाती हैं। इस परिवार का सबसे बड़ा सदस्य तमिल है जो तमिलनाडु में बोली जाती है। इसी तरह कर्नाटक में कन्नड़, केरल में मलयालम और आंध्रप्रदेश में तेलुगू इस परिवार की बड़ी भाषायें हैं। इसके अलावा तुलू और अन्य कई भाषायें भी इस परिवार की मुख्य सदस्य हैं। अफ़गानिस्तान, पाकिस्तान और भारतीय कश्मीर के सीमावर्ती क्षेत्रों में इसी परिवार की ब्राहुई भाषा भी बोली जाती है जिसपर बलूची और पश्तो जैसी भाषाओं का असर देखने को मिलता है।

thumb|द्रविड़ भाषा परिवार

 आस्ट्रो-एशियाटिक भाषा परिवार 
यह प्राचीन भाषा परिवार मुख्य रूप से भारत में झारखंड, छत्तीसगढ़, उड़ीसा और पश्चिम बंगाल के ज्यादातर हिस्सों में बोली जाती है। संख्या की दृष्टि से इस परिवार की सबसे बड़ी भाषा संथाली या संताली है। यह पश्चिम बंगाल, उड़ीसा, झारखंड और असम में मुख्यरूप से बोली जाती है। इस परिवार की अन्य प्रमुख भाषाओं में हो, मुंडारी, भूमिज, संथाली, खड़िया, सावरा इत्यादी भाषायें हैं।

thumb|आस्ट्रो-एशियाटिक भाषा परिवार

 चीनी-तिब्बती भाषा परिवार 
इस परिवार की ज्यादातर भाषाएँ भारत के सात उत्तर-पूर्वी राज्यों जिन्हें 'सात-बहनें' भी कहते हैं, में बोली जाती है। इन राज्यों में अरुणाचल प्रदेश, मेघालय, मणिपुर, नागालैंड, मिज़ोरम, त्रिपुरा और असम का कुछ हिस्सा शामिल है। इस परिवार पर चीनी और आर्य परिवार की भाषाओं का मिश्रित प्रभाव पाया जाता है और सबसे छोटा भाषाई परिवार होने के बावज़ूद इस परिवार के सदस्य भाषाओं की संख्या सबसे अधिक है। इस परिवार की मुख्य भाषाओं में नागा, मिज़ो, म्हार, मणिपुरी, तांगखुल, खासी, दफ़ला, चम्बा, बोडो, तिब्बती,लद्दाखी ,लेव्या तथा आओ इत्यादि भाषाऍं शामिल हैं।

thumb|चीनी-तिब्बती भाषा परिवार

 अंडमानी भाषा परिवार 
जनसंख्या की दृष्टि से यह भारत का सबसे छोटा भाषाई परिवार है। इसकी खोज पिछले दिनों मशहूर भाषा विज्ञानी प्रो॰ अन्विता अब्‍बी ने की। इसके अंतर्गत अंडबार-निकाबोर द्वीप समूह की भाषाएँ आती हैं, जिनमें प्रमुख हैं- अंडमानी, ग्रेड अंडमानी, ओंगे, जारवा आदि। 

 इन्हें भी देखें
 हिंदी की विभिन्न बोलियाँ और उनका साहित्य
 भारत की भाषाएँ
 भारत की बोलियाँ
 भाषा परिवार

 बाहरी कड़ियाँ 
 भारत के प्राचीन भाषा परिवार और हिन्दी (गूगल पुस्तक ; लेखक - डॉ राम बिलास शर्मा)

 "Knowing" Words inIndo-European Languages

श्रेणी:भाषा
टाटानगर जंक्शन रेलवे स्टेशन

टाटानगर जंक्शन रेलवे स्टेशन, जमशेदपुर शहर के रेलवे-स्टेशन का नाम है जो झारखंड प्रांत में स्थित है। पहले यह बिहार का हिस्सा हुआ करता था। टाटानगर दक्षिणपूर्व रेलवे का एक प्रमुख एवं व्यस्त स्टेशन है जो हावडा मुंबई मुख्य लाईन पर स्थित है। इसमें 6 प्लेटफॉर्म हैं और हर दिन लगभग 100 ट्रेनों का संचालन करता है।

 प्रमुख रेल जो यहां से गुजरती हैं 
 ट्रेन का नाम प्रारंभिक स्टेशन अंतिम स्टेशन चलने के दिन भुवनेश्वर राजधानी एक्सप्रेस भुवनेश्वर उड़ीसा नयी दिल्ली सोम, बुध, शुक्र पुरुषोत्तम एक्सप्रेस पुरी उड़ीसा नयी दिल्ली प्रतिदिन आजाद हिन्द एक्सप्रेस पुणे महाराष्ट्र हावडा़ पश्चिम बंगाल बड़बिल हावड़ा जनशताब्दी एक्सप्रेस बड़बिल उड़ीसा हावड़ा पश्चिम बंगाल प्रतिदिनउडी़सा संपर्क क्रांति नयी दिल्लीभुवनेश्वर उडी़सा टाटानगर यशवंतपुर एक्सप्रेस टाटानगर झारखंड यशवंतपुर कर्नाटक  दक्षिण बिहार एक्सप्रेस दानापुर बिहार दुर्ग छत्तीसगढ़प्रतिदिन स्वर्णरेखा एक्सप्रेसधनबाद झारखंडटाटानगर झारखंड प्रतिदिन गीतांजली एक्सप्रेसहावडा़ पश्चिम बंगालमुंब सेंट्रल महाराष्ट्र प्रतिदिन डिब्रुगढ़ एक्सप्रेसचेन्नई एगमोर (तमिलनाडु)डिब्रुगढ़ टाउन (असम) मुरी एक्सप्रेस टाटानगर (झारखंड) जम्मू तवी (जम्मू कश्मीर)प्रतिदिन

 इन्हें भी देखें 
 जमशेदपुर

 बाहरी कड़ियाँ 
 टाटानगर_डॉट_कॉम

श्रेणी:झारखंड
श्रेणी:जमशेदपुर
श्रेणी:रेलवे स्टेशन

 संदर्भ
पूर्वी सिंहभूम

पूर्वी सिंहभूम झारखंड प्रान्तका एक जिला है। झारखंड के पूर्वी हिस्से में स्थित है और इसका मुख्यालय जामशेदपुर है। जामशेदपुर एक उद्योग शहर है और इसे भारतीय इंडस्ट्री का गढ़ कहा जाता है। 

यह ज़िला स्थानीय भूमि, वन्यजन, और वन्यजीव संरक्षण के लिए प्रसिद्ध है। इसके क्षेत्र में विभिन्न धार्मिक स्थल, ऐतिहासिक स्थल और प्राकृतिक सौंदर्य हैं जो यात्रा करने वालों को आकर्षित करते हैं। ज़िले की आबादी में विभिन्न जनजातियाँ और समृद्धि से जुड़े सांस्कृतिक अंश हैं जो इसको विविधता और रंगीनीता प्रदान करते हैं।

पूर्व सिंघभूम जिला का क्षेत्रफल बड़ा है और यह अपने उद्योग, वाणिज्यिक गतिविधियों, और सांस्कृतिक विविधता के लिए प्रसिद्ध है। यहां के लोग अपनी अद्वितीय भूमि और सांस्कृतिक विरासत के प्रति गर्व महसूस करते हैं।यह जिला एक उद्योग और व्यापार केंद्र है और इसमें कई बड़े उद्योगिक स्थलों का समृद्ध विकास हुआ है। जामशेदपुर इस जिले का एक महत्वपूर्ण नगर है और यह भारतीय उद्योग और विज्ञान के क्षेत्र में अपने महत्वपूर्ण संरचनाओं के लिए प्रसिद्ध है।

इसके अलावा, पूर्व सिंहभूम जिला का क्षेत्रफल बड़ा है और यहां कई आदिवासी समुदायों के बासने वाले क्षेत्र भी हैं। जिले की अर्थव्यवस्था मुख्य रूप से उद्योग, कृषि, और व्यापार पर निर्भर करती है। यहां के लोग अपनी स्थानीय सांस्कृतिक विरासत को बनाए रखने में रुचि रखते हैं और यह जिला प्राकृतिक सौंदर्य से भरपूर है।

 पूर्वी सिंहभूम के शहर 
 जमशेदपुर (मुख्यालय)
 घाटशिला
 चाकुलिया
 पटमदा
 जादूगोड़ा
 बहरागोड़ा

 बाहरी कड़ियाँ 

 पूर्बी सिंघभूम के ब्रेकिंग न्यूज़ 
 झारखण्ड का ताज़ा खबर 

श्रेणी:जमशेदपुर
श्रेणी:झारखंड
गिरिडीह

गिरिडीह (Giridih) भारत के झारखंड राज्य के गिरिडीह ज़िले में स्थित एक शहर है। यह ज़िले का मुख्यालय भी है। यहाँ से राष्ट्रीय राजमार्ग 114ए यहाँ से गुज़रता है।"Tourism and Its Prospects in Bihar and Jharkhand ," Kamal Shankar Srivastava, Sangeeta Prakashan, 2003"The district gazetteer of Jharkhand," SC Bhatt, Gyan Publishing House, 2002

 नामोत्पत्ति 
"गिरि" का अर्थ "पहाड़" और "डीह" का अर्थ "क्षेत्र" या "भूमि" होता है। गिरिडीह का अर्थ है "पहाड़ों वाला क्षेत्र"।

 इन्हें भी देखें 
 गिरिडीह ज़िला

 सन्दर्भ 

श्रेणी:गिरिडीह ज़िला
श्रेणी:झारखंड के शहर
श्रेणी:गिरिडीह ज़िले के नगर
जामताड़ा

जामताड़ा भारत के झारखण्ड राज्य के जामताड़ा ज़िले में स्थित एक शहर है। यह ज़िले का मुख्यालय भी है। जामताड़ा को बॉक्साइट की खदानों के लिए भी जाना जाता है। यह खदानें इसकी अर्थव्यवस्था की रीढ़ हैं। खदानों के अलावा जामताड़ा में सादगी भरे गाँव और मनोहारी पर्वत विहार पार्क है।"Tourism and Its Prospects in Bihar and Jharkhand ," Kamal Shankar Srivastava, Sangeeta Prakashan, 2003"The district gazetteer of Jharkhand," SC Bhatt, Gyan Publishing House, 2002

 नामोत्पत्ति 
"जामताड़ा" नाम "जामा" और "ताड़" शब्द से मिलकर बना है। "जामा" का संथाली भाषा में अर्थ होता है "साँप" और "ताड़" का अर्थ होता है "आवास"। इसका यह नाम इसलिए रखा गया है क्योंकि यहाँ पर साँप बड़ी संख्या में पाए जाते हैं।

 आकर्षण 
यहां पर्वत विहार पार्क है। यह जामताड़ा रेलवे स्टेशन से 2.4 कि॰मी॰ की दूरी पर पर्वत विहार पार्क स्थित है। यह पार्क बहुत खूबसूरत है और बच्चों में विशेष रूप से लोकप्रिय है। पार्क की खूबसूरती बढ़ाने के लिए इसमें डायनासोर और चीते की मूर्तियां व झूले लगाए गए हैं जो बच्चों को बहुत पसंद आते है। पर्वत विहार पार्क स्थानीय निवासियों और पर्यटकों में समान रूप से लोकप्रिय है। पर्यटकों को यह पार्क बहुत पसंद आता है और वह इसके खूबसूरत दृश्यों को अपने कैमरों में कैद करके ले जाते हैं। इस पार्क में सूर्योदय और सूर्यास्त के नजारे देखने लायक होता हैं।

 आवागमन 
वायु मार्ग
जामताड़ा के पास कोलकाता और रांची हवाई अड्डे हैं। इन हवाई अड्डों से आसानी से यहां तक पहुंचा जा सकता है।

रेल मार्ग
दिल्ली-हावड़ा रेलवे लाईन जामताड़ा से होकर गुजरती है। जामताड़ा में इस लाईन पर दो रेलवे स्टेशनों का निर्माण किया गया है। इन स्टेशनों से कई प्रमुख रेलगाड़ियां होकर गुजरती हैं।

सड़क मार्ग
रांची, दुमका, देवघर, गिरिडीह, आसनसोल, चितरंजन और झारखंड के अन्य प्रमुख स्थानों से जामताड़ा के लिए नियमित बस सेवा है। पर्यटक इन बसों से आसानी से यहां तक पहुंच सकते हैं।

 इन्हें भी देखें 
 जामताड़ा ज़िला

 सन्दर्भ 

श्रेणी:जामताड़ा ज़िला
श्रेणी:झारखंड के शहर
श्रेणी:जामताड़ा ज़िले के नगर
गुमला

गुमला (Gumla) भारत के झारखंड राज्य के गुमला ज़िले में स्थित एक शहर है। यह ज़िले का मुख्यालय भी है। राष्ट्रीय राजमार्ग 43, राष्ट्रीय राजमार्ग 143 और राष्ट्रीय राजमार्ग 143ए यहाँ से गुज़रते हैं।"Tourism and Its Prospects in Bihar and Jharkhand ," Kamal Shankar Srivastava, Sangeeta Prakashan, 2003"The district gazetteer of Jharkhand," SC Bhatt, Gyan Publishing House, 2002

 इन्हें भी देखें 
 गुमला ज़िला

 सन्दर्भ 

श्रेणी:गुमला ज़िला
श्रेणी:झारखंड के शहर
श्रेणी:गुमला ज़िले के नगर
लातेहार

लातेहार (Latehar) भारत के झारखंड राज्य के लातेहार ज़िले में स्थित एक नगर है। यह छोटा नागपुर पठार पर स्थित एक पर्यटक स्थल है और ज़िले का मुख्यालय भी है।"Tourism and Its Prospects in Bihar and Jharkhand ," Kamal Shankar Srivastava, Sangeeta Prakashan, 2003"The district gazetteer of Jharkhand," SC Bhatt, Gyan Publishing House, 2002

 विवरण 
लातेहार की स्थापना 4 अप्रैल 2001 ई. को की गई थी। लातेहार मनोहारी जंगलों, खूबसूरत झरनों, विशाल खदानों और हरे-भरे खेतों से भरा पड़ा है। इसके झरनों के पास पिकनिक मनाना पर्यटकों को बहुत पसंद आता है। पर्यटक यहां पिकनिक मनाने के अलावा स्थानीय संस्कृति से भी रूबरू हो सकते हैं।

 प्रमुख आकर्षण 
 जनी शिकार उत्सव 
लातेहार का अधिकतर भू-भाग जंगलों से घिरा हुआ है। इन जंगलों में जो आदिवासी रहते हैं उनकी आजीविका इन्हीं जंगलों से चलती हैं। अपने समाज की रक्षा करने के लिए महिलाएं पुरुष शिकारी भेष में शिकार करती थीं एवं लड़ाई लड़ाती थीं। बाद में परंपरा के कारण बारह वर्षों के अंतराल पर पारंपरिक पुरुष वस्त्रों में महिलाएं जनी शिकार करने लगीं | अब यह परंपरागत पर्ब के रूप में बारह बर्षों के अंतराल पर महिलावों द्वारा मनाया जाता है।

 कलाकृतियां 
लातेहार में उद्योगों की कमी है इसलिए यहां के निवासी आजीविका कमाने के लिए जंगलों में पाए जाने वाले फूल-पत्तों से खूबसूरत कलाकृतियां बनाते हैं। इन कलाकृतियों में बांस की टोकरियां प्रमुख हैं जो पर्यटकों को बहुत पसंद आती हैं। टोकरियों के अलावा वह महुआ के फूलों और केंदु के पत्तियों से भी अनेक कलाकृतियां बनाते हैं। यहां आने वाले अधिकतर पर्यटक इन कलाकृतियों को स्मृतिकाओं के रूप में अपने साथ ले जाते हैं।

 खदानें 
लातेहार को इसकी कोयले, बॉक्साइट, लेटेराइट और डोलोमाईट की खदानों के लिए पूरे विश्व में जाना जाता है। यह खदानें आकार में बहुत बड़ी हैं और लातेहार की अर्थव्यवस्था की रीढ़ मानी जाती हैं। पर्यटक चाहें तो इन खदानों को देखने जा सकते हैं। इन खदानों में अनेक मजदूर काम करते हैं। इन खदानों को देखने के बाद चियांकी, कोयल व्यू प्वाइंट और मैगनोलिया प्वांइट घूमने जाया जा सकता है। यह तीनों बहुत खूबसूरत है और लातेहार के पर्यटन उद्योग की जान माने जाते हैं।

 झरने 
प्रकृति ने लातेहार में अपने सौंदर्य को खुलकर बिखेरा है और झरनों के रूप में इसको अनमोल उपहार दिए हैं। यह सभी झरने बहुत खूबसूरत हैं और पर्यटकों को बहुत पसंद आते हैं। झरनों के पास शहर की भागती-दौड़ती जिंदगी से दूर जीवन के कुछ यादगार लम्हें बिताए जा सकते हैं। यह सभी झरने इतने खूबसूरत हैं कि जो भी पर्यटक यहां आते हैं वह इनकी तारीफ किए बिना नहीं रह पाते। कांती, निचला घागरी, शाही, लोढ़, मिरचिया और ऊपरी घागरी इसके प्रमुख झरने हैं।

 आवागमन 
वायु मार्ग
राष्ट्रीय और अन्तर्राष्ट्रीय हवाई सेवाओं द्वारा रांची हवाई अड्डे तक पहुंचा जा सकता है। यहां से लातेहार तक पहुंचना काफी आसान है।

रेल मार्ग
लातेहार में गढ़वा-रांची लाईन पर तोरी रेलवे स्टेशन का निर्माण किया गया है। पलामु एक्सप्रेस, हटिया-दिल्ली एक्सप्रेस, स्वर्ण जयंती एक्सप्रेस और शक्तिपुंज एक्सप्रेस से तोरी रेलवे स्टेशन तक पहुंचा जा सकता है।

सड़क मार्ग
झारखंड की राजधानी रांची से लातेहार के लिए नियमित बस सेवा है।

 इन्हें भी देखें 
 लातेहार ज़िला

 बाहरी कड़ियाँ 

 लातेहार जिला की ब्रेकिंग न्यूज़ 
 झारखण्ड का समाचार 

 सन्दर्भ 

श्रेणी:लातेहार ज़िला
श्रेणी:झारखंड के शहर
श्रेणी:लातेहार ज़िले के नगर
श्रेणी:झारखंड में हिल स्टेशन
गढ़वा

गढ़वा (Garhwa) भारत के झारखण्ड राज्य के गढ़वा ज़िले में स्थित एक शहर है। यह ज़िले का मुख्यालय भी है। राष्ट्रीय राजमार्ग 39 यहाँ से गुज़रता है।"Tourism and Its Prospects in Bihar and Jharkhand ," Kamal Shankar Srivastava, Sangeeta Prakashan, 2003"The district gazetteer of Jharkhand," SC Bhatt, Gyan Publishing House, 2002

 विवरण 
यह गढवा ज़िले का मुख्यालय है। ज़िले का निर्माण पलामू के आठ प्रखंडो को मिलाकर 1 अप्रैल 1991 को किया गया जो पलामू के दक्षिण पश्चिम हिस्से में स्थित थे। गढवा के दक्षिण में कनहर नदी बहती है जो इसे छत्तीसगढ़ से अलग करती है, पूर्व में पलामू है और पश्चिम में छत्तीसगढ का सरगुजा जिला तथा उत्तर प्रदेश का सोनभद्र जिला है। गढवा के प्रखंडों में गढवा सहित- मेराल, रंका, भंडरिया, मंझिआंव, नगर उंटारी, भवनाथपुर एवं धुरकी शामिल थे। बाद में इन्हीं प्रखंडों में से छह और नये प्रखंड सृजित किए गए जिनमें डंडई, चिनिया, रमना, रमकंडा एवं कांडी शामिल थे।

 यातायात 
गढवा रेल एवं सडक द्वारा भारत के बाकी हिस्सों से सुगम संपर्क में है। झारखंड में रांचीएवं अन्य स्थानों से गढवा के लिए सीधी बस सेवा उपलब्ध है। इसके अलावा बिहार एवं छत्तीसगढ के भी कुछ अन्य स्थानों से यहां के लिए बस सुविधा है। इस जिले से होकर कोई राष्ट्रीय राजमार्ग नहीं गुजरती लेकिन २१० किलोमीटर राज्य उच्च पथ एवं ९६ किलोमीटर लंबाई की जिला सडक इस शहर के विभिन्न हिस्सों को जोडती है। जिनमें गढवा मुरीसेमर रोड जो नगर उंटारी होते हुए झारखंड को उत्तर प्रदेश के बनारस एवं इलाहाबाद क्षेत्रों से जोडता है, तथा रेहला गोदरमना]] रोड जो गढवा को नव निर्मित प्रदेश छत्तीसगढ़ से जोडता है। रेलगाडी से यहां पहुंचने के लिए सबसे नजदीकी स्टेशन गढ़वा टाउन है। यह जिला अभी भी वायु मार्ग से नहीं जुडा है। 

 मंदिर 
यहां एक "गढदेवी मंदिर" है ,जो कि गढ़वा शहर के बीचों-बीच स्थित है तथा आसपास के क्षेत्र में लोकप्रिय एवं प्रसिद्ध है। और गढ़वा जिले के बिशुनपुरा प्रखंड में विष्णु मंदिर,खोटा बाबा का मंदिर और केतार के मां चतुर्भुजी भगवती मंदिर है ये मंदिर बहुत ही प्रतिष्ठित है। और साथ ही नगर उंटारी के बंशीधर मंदिर भी काफी लोकप्रिय हैं।

 पर्टयन स्थल 
गढ़वा के धुरकी प्रखंड में स्थित सुखालदारी जलप्रपात बहुत ही प्रशिद्ध है 

 इन्हें भी देखें 
 गढ़वा ज़िला

 सन्दर्भ 

श्रेणी:गढ़वा ज़िला
श्रेणी:झारखंड के शहर
श्रेणी:गढ़वा ज़िले के नगर
गोड्डा

गोड्डा (Godda) भारत के झारखंड राज्य के गोड्डा ज़िले में स्थित एक नगर है। यह ज़िले का मुख्यालय भी है।"Tourism and Its Prospects in Bihar and Jharkhand ," Kamal Shankar Srivastava, Sangeeta Prakashan, 2003"The district gazetteer of Jharkhand," SC Bhatt, Gyan Publishing House, 2002

 विवरण 
गोड्डा खनिज संपदाओ से भरा है। यहाँ एशिया प्रसिद्ध खुला कोयला खदान ललमटिया है। जिसके कोयले से दो ताप बिजली घर कहलगाँव व फरक्का संचालित होती है।

 इन्हें भी देखें 
 गोड्डा ज़िला

 सन्दर्भ 

श्रेणी:गोड्डा ज़िला
श्रेणी:झारखंड के शहर
श्रेणी:गोड्डा ज़िले के नगर
चतरा

चतरा () भारत में झारखंड प्रान्त के चतरा जिले का मुख्यालय है। यह हजारीबाग, कोडरमा , पलामू, लोहरदगा और रॉंची से घिरा हुआ है, तथा बिहार राज्य की सीमा से सटा हुआ है। चतरा जंगलों से घिरा और हरियाली से भरपूर है। क  चतरा जिले में खनिज के साथ कोयला भी प्रचुर मात्रा में पाया जाता है।

झारखंड के उत्तरी छोटानागपुर प्रमंडल का प्रवेश द्वार कहे जाने वाला चतरा जिला की स्थापना 29 मई 1991 ईo में हुई थीI । चतरा जिला की स्थापना हजारीबाग से विभाजित कर के की गयी थी I रांची, हजारीबाग, पलामू व लातेहार की सीमाएं इस जिले से सटी हैं. चतरा जिला में 2 पर्यटन स्थल मां भद्रकाली मंदिर व मां कौलेश्वरी पर्वत है। जिले में दो अनुमंडल सिमरिया व चतरा है। जिला में 12 प्रखंड क्रमशः चतरा, सिमरिया, टंडवा, पत्थलगड़ा, कुंदा, प्रतापपुर, हंटरगंज, कान्हाचट्टी, इटखोरी, मयूरहंड, लावालौंग, गिधौर प्रखंड शामिल हैं। 154 पंचायत व 1474 गांव हैं। जिले से एनएच 99 व एनएच 100 गुजरते हैं. जिला में दो विधानसभा चतरा व सिमरिया है। चतरा  झारखंड का सबसे छोटा संसदीय क्षेत्र है। चतरा  लोकसभा में 5 विधानसभा आते हैं। जिसमें चतरा, सिमरिया, पांकी, लातेहार, मनिका विधानसभा शामिल हैं। जिले की साक्षरता दर 60.16% है। जिसमें पुरुष साक्षरता दर 69.92 व महिला साक्षरता दर 49.92 है।

● नदियां:- दामोदर, बराकर, हेरुआ, महाने, निरंजने, बलबल, बक्सा

 क्षेत्रफल:- 3706 वर्ग किलोमीटर

 वन क्षेत्रफल:- 47.72 प्रतिशत

 आबादी: 1,042,886

 पुरुष: 5,33,935

 महिला: 5,08,951

 पुलिस स्टेशन:- 15

 जनसंख्या घनत्व:- 280

 लिंगानुपात:- 953

 शिशु लिंगानुपात:- 967

 अनुसूचित जनजाति:- 4.36%

 अनुसूचित जाति:- 32.65%

 अभयारण्य:- लावालौंग अभ्यारण

वर्तमान में
प्रशासकीय / संवैधानिक पद एवं व्यक्ति 
 सांसद:- सुनील कुमार सिंह

 चतरा विधायक:- सत्यानंद भोगता (मंत्री, श्रम नियोजन, प्रशिक्षण एवं कौशल विकास विभाग, झारखंड सरकार)

 सिमरिया विधायक:- किशुन कुमार दास

 जिला जज:- राकेश कुमार सिंह

 उपायुक्त:- अंजली यादव

 पुलिस अधीक्षक:- राकेश रंजन

 उप विकास आयुक्त:- सुनील कुमार सिंह

 चतरा अनुमंडल पदाधिकारी:- मुमताज अंसारी

 सिमरिया अनुमंडल पदाधिकारी:- सुधीर कुमार दास

 चतरा एसडीपीओ:- अविनाश कुमार

 सिमरिया एसडीपीओ:- अशोक प्रियदर्शी

 टंडवा एसडीपीओ:- शंभू सिंह
लेखक:- मो. तसलीम
श्रेणी:चतरा ज़िला
श्रेणी:झारखंड के शहर
टाटा मोटर्स

टाटा मोटर्स (अंग्रेज़ी: TATA Motors) भारत में व्यावसायिक वाहन बनाने वाली सबसे बड़ी कंपनी है। इसका पुराना नाम टेल्को (टाटा इंजिनीयरिंग ऐंड लोकोमोटिव कंपनी लिमिटेड) था। यह टाटा समूह की प्रमुख कंपनियों में से एक है। इसकी उत्पादन इकाइयाँ भारत में जमशेदपुर (झारखंड), पुणे (महाराष्ट्र) और लखनऊ (उत्तर प्रदेश) सहित अन्य कई देशों में हैं। जैसा कि नाम से स्पष्ट है टाटा घराने द्वा्रा इस कारखाने की शुरुआत अभियांत्रिकी और रेल इंजन के लिये हुआ था। किन्तु अब यह कम्पनी मुख्य रूप से भारी एवं हल्के वाहनों का निर्माण करती है। इसने ब्रिटेन के प्रसिद्ध ब्रांडों जगुआर और लैंड रोवर को खरीद लिया है।

 टाटा मोटर्स के उत्पाद 
 यात्री कार एवं अन्य वाहन 
right|200px|thumb|टाटा इंडिका
200px|right|thumb|200px|टाटा नैनो
 टाटा सियरा
 टाटा एस्टेट
 टाटा सूमो/स्पासियो
 टाटा सफारी
 टाटा इंडिका
 टाटा इंडिगो
 टाटा इंडिगो मरीना
 टाटा नैनो
टाटा नेक्सॉन
टाटा पंच
टाटा टिगोर
टाटा टियागो
टाटा कर्व

 कान्सेप्ट वाहन 
 2000 एरिया रोडस्टार
 2001 एरिया कूप
 2002 टाटा इंडिका
 2004 टाटा इंडिगो एडवेन्ट
 2005 टाटा होवर
 2006 टाटा क्लिफराईडर
 2007 टाटा एलेगेन्ट

 व्यवसायिक वाहन 
right|200px|thumb|टाटा 909 ट्रक
right|thumb|200px|टाटा 1109 ट्रक
right|thumb|200px|टाटा 1613 ट्रक

 टाटा एस
 टाटा टीएल/टेलीकोलीन/207 डीआई पिकअप ट्रक
 टाटा 407 Ex and Ex2
 टाटा 709 Ex
 टाटा 809 Ex and Ex2
 टाटा 909 Ex and Ex2
 टाटा 1109 (मध्यम ट्रक)
 टाटा 1510/1512 (मध्यम बस)
 टाटा 1610/1616 (भारी बस)
 टाटा 1613/1615 (मध्यम truck)
 टाटा 2515/2516 (मध्यम ट्रक)
 टाटा 3015 (भारी ट्रक)
 टाटा 3516 (भारी ट्रक)
 टाटा नोवस (भारी ट्रक टाटा देवूद्वारा डिजाईन किया गया)

 सैन्य वाहन 
 टाटा 407 ट्रुप कैरियर, 
 टाटा एलपीटीए 713 TC (4x4)
 टाटा एलपीटी 709 ई
 टाटा एसडी 1015 टीसी (4x4)
 टाटा एलपीटीए 1615 टीसी (4x4)
 टाटा एलपीटीए 1621 टीसी (6x6)
 टाटा एलपीटीए 1615 टीसी (4x2)

 अन्य 
टाटा मोटर्स ने वर्ष 2008 तक 60000 वनकैट एयरकार लगभग €2,500 की लागत पर बनाने का लक्ष्य निर्धारित किया है।http://www.addict3d.org/news/130325/Tata+Motors+building+an+Air+Car?.html , http://www.nytimes.com/2007/10/12/business/worldbusiness/12cars.html?pagewanted=2&_r=2  2023 में टाटा मोटर्स ने नई उपलब्धि हासिल करते हुए, 50 लाख पैसेंजर गाड़ियों का निर्माण किया। 2004 में टाटा मोटर्स ने तकरीबन 1 मिलियन, तो वहीं 2010 में 2 मिलियन और 2015 में कंपनी का प्रोडक्शन 3 मिलियन और 2020 में 4 मिलियन तक पहुंच गया था।

 इन्हें भी देखें 
 Part-time online jobs
 टाटा स्टील
 टाटा परिवार
 टाटानगर
 टाटा नैनो

 बाहरी कड़ियाँ 
मुख्य (भारत एवं अन्य)
 टाटा मोटर्स का आधिकारिक जालस्थल
 टाटा मोटर्स का अंतर्राष्ट्रीय व्यापारिक जालस्थल
 टाटा देवू
 हिस्पानो कारोचेरा - दक्षिण अफ्रीक
युरोप
 टाटा मोटर्स - स्पेन
 टाटा मोटर्स - ईटली
 टाटा मोटर्स - हंगरी
 टाटा मोटर्स - तुर्की
 यूके स्थित टाटा मोटर्स के वाहन मालिकों का जालस्थल
अफ्रीका
 टाटा मोटर्स - दक्षिण अफ्रीका
 टाटा ट्रक ऐंड बस - दक्षिण अफ्रीका

 सन्दर्भ 

श्रेणी:टाटा मोटर्स
श्रेणी:जमशेदपुर
श्रेणी:कार ब्रांड
श्रेणी:झारखंड
श्रेणी:भारतीय कंपनियाँ
श्रेणी:बीएसई सेंसेक्स
श्रेणी:टाटा समूह
घाटशिला

घाटशिला (Ghatshila) भारत के झारखण्ड राज्य के पूर्वी सिंहभूम ज़िले में स्थित एक शहर है।"Tourism and Its Prospects in Bihar and Jharkhand ," Kamal Shankar Srivastava, Sangeeta Prakashan, 2003"The district gazetteer of Jharkhand," SC Bhatt, Gyan Publishing House, 2002
भूगोल
स्थान
घाटशिला 22.59°N 86.47°E पर स्थित है, इसकी औसत ऊंचाई 103 मीटर (338 फीट) है।

यह जमशेदपुर से 45 किमी दूर है। यह शहर सुवर्णरेखा नदी के तट पर स्थित है। इसमें दक्षिण पूर्व रेलवे की मुख्य लाइन पर एक रेलवे स्टेशन है। घाटशिला पहले धालभूम राज्य का मुख्यालय था।

घाटशिला में बांधों, झरनों, नदियों, जंगल, पहाड़ों और घाटी के साथ अपनी विविधता है। विशेषकर सूर्यास्त के समय दृश्य मनमोहक होते हैं। इसमें टाउनशिप के साथ-साथ गांव का स्पर्श भी है। ऐसे क्षेत्र हैं जहां लोग अभी भी जीविका के लिए खेती करते हैं; ये क्षेत्र अछूते और अज्ञात हैं।

घाटशिला ब्लॉक नामक एक सामुदायिक विकास खंड है, जिसका मुख्यालय घाटशिला में है। इस ब्लॉक की स्थापना 4 मई 1962 को हुई थी।
क्षेत्र सिंहावलोकन
घाटशिला में जल प्रवाहित करने वाली मुख्य नदियाँ सुवर्णरेखा और खरकई हैं। जमशेदपुर और घाटशिला के बीच का क्षेत्र मुख्य औद्योगिक खनन क्षेत्र है। जिले का शेष भाग मुख्यतः कृषि प्रधान है। जिले में, 2011 तक, 56.9% आबादी ग्रामीण क्षेत्रों में रहती है और 43.1% शहरी क्षेत्रों में रहती है।
नागरिक प्रशासन
घाटशिला में एक पुलिस स्टेशन है.

 खनन 
घाटशिला जमशेदपुर के पास स्थित एक छोटा शहर है जो अपने यूरेनियम, ताँबा और अन्य खनिजों की खान के लिये प्रसिद्ध है। यहीं पास में भारतीय यूरेनियम निगम का कारखाना स्थित है जो पूरे देश के यूरेनियम की जरूरत पूरी करता है।
 जनसँख्या 
भारत की जनगणना 2001 के अनुसार घाटशिला की जनसँख्या 37,850 है जिसमे 53% पुरुष और 47% महिलाएँ हैं। घाटशिला की औसत साक्षरता 73% है जो भारत के राष्ट्रीय साक्षरता - 59.5% से काफी अधिक है। साक्षर जनसँख्या में पुरुष साक्षरता 79% तथा महिला साक्षरता 65% है। घाटशिला की जनसँख्या का 11% छ: वर्ष से कम आयु के बच्चों का है।

 इन्हें भी देखें 
 पूर्वी सिंहभूम ज़िला
 झारखण्ड
 भारतीय यूरेनियम निगम

 सन्दर्भ 

श्रेणी:झारखंड के शहर
श्रेणी:पूर्वी सिंहभूम ज़िला
श्रेणी:पूर्वी सिंहभूम ज़िले के नगर